b'\n_START_ARTICLE_\nRoslagin mahonki\n_START_PARAGRAPH_\nRoslagin mahonki on perinteinen, puun suojaamisessa k\xc3\xa4ytetty l\xc3\xa4pikuultava pintak\xc3\xa4sittelyaine. Roslagin mahonki valmistetaan tervasta ja keitetyst\xc3\xa4 pellava\xc3\xb6ljyst\xc3\xa4 eli vernissasta ja puut\xc3\xa4rp\xc3\xa4tist\xc3\xa4. _NEWLINE_Suomessa Roslagenin mahonkia on k\xc3\xa4ytetty puunsuojaukseen jo 1700-luvulta l\xc3\xa4htien. Perinteisesti aineella on suojattu erityisesti veneit\xc3\xa4 ja rakennuksia. Perinteinen, Ruotsista omaksuttu sekoitussuhde on 1:1:1 tervaa, vernissaa ja puut\xc3\xa4rp\xc3\xa4tti\xc3\xa4. Ohenteena k\xc3\xa4ytet\xc3\xa4\xc3\xa4n t\xc3\xa4rp\xc3\xa4tti\xc3\xa4, jonka on oltava puut\xc3\xa4rp\xc3\xa4tti\xc3\xa4, sill\xc3\xa4 mineraalit\xc3\xa4rp\xc3\xa4tti tai lakkabensiini paakkunnuttaa tervan seoksessa.  _NEWLINE_Aineen oma v\xc3\xa4ri on kuultava ruskea, mutta sit\xc3\xa4 voidaan s\xc3\xa4vytt\xc3\xa4\xc3\xa4 erilaisilla pigmenteill\xc3\xa4. Kuultavuuden ansiosta puun omat syyt antavat pinnalle vaihtelua. K\xc3\xa4sittely antaa puulle suojaavan pinnan kosteutta vastaan siten, ett\xc3\xa4 se my\xc3\xb6s hengitt\xc3\xa4\xc3\xa4 eik\xc3\xa4 lahoa. Mik\xc3\xa4li Roslagenin mahonkia halutaan saada peitt\xc3\xa4v\xc3\xa4mm\xc3\xa4ksi tai s\xc3\xa4vytt\xc3\xa4\xc3\xa4 muilla kuin pigmenteill\xc3\xa4, siihen voidaan sekoittaa pellavaoljy(vernissa)pohjaista maalia. T\xc3\xa4ll\xc3\xb6in se muistuttaa tervamaalia. Roslagenin mahonki voidaan valmistaa itse, mutta saatavilla on my\xc3\xb6s teollisesti valmistettuja tuotteita. N\xc3\xa4ihin on usein lis\xc3\xa4tty homeenestoaineita. _NEWLINE_Aineen kuivumisaika on pitk\xc3\xa4: pinta on sateenkest\xc3\xa4v\xc3\xa4 pinta alle vuorokaudessa, k\xc3\xa4sittelykuiva nelj\xc3\xa4ss\xc3\xa4 vuorokaudessa, mutta perusteellinen kuivuminen kest\xc3\xa4\xc3\xa4 kolmesta nelj\xc3\xa4\xc3\xa4n viikkoa.'